Juhannustanssit (kappale)

Juhannustanssit on Dingon singlejulkaisu vuodelta 1986. Singlellä Dingon musiikki oli siirtynyt entistä enemmän raskaamman rock-musiikin suuntaan. Singlen B-puolella julkaistiin kappale ”Hullu Henri”, jonka kertosäkeen laulaa bassokitaristi Pepe Laaksonen.

”Juhannustanssit” jäi Dingon viimeiseksi julkaisuksi 1980-luvulla. Julkaisu jäi myös viimeiseksi, jolla soitti Dingon tunnetuin kokoonpano. Kosketinsoittaja Pete Nuotio erosi yhtyeestä pian singlen julkaisun jälkeen. Hänen tilalleen yhtyeeseen palasi alkuperäinen kosketinsoittaja Tumppi Vähä-Pesola. Lokakuussa 1986 Dingo ilmoitti hajoavansa.

Kappaleen ”Juhannustanssit” ensimmäinen versio oli olemassa jo Dingoa edeltävän MAC-yhtyeen aikana 1980-luvun alussa. MAC ei koskaan levyttänyt kappaletta, mutta siitä tehtiin demoversio. MACin versio poikkesi sanoitukseltaan ja sovitukseltaan merkittävästi Dingon levyttämästä versiosta.Levola 1985, s. 73Nazarenko 2017, s. 66

 Julkaisu 
Single julkaistiin 12-tuumaisena vinyylisinglenä. Aiemmista Dingon julkaisuista poiketen levyn tuottajana toimi T.T. Oksala.Singlelevyn takakansi Singlen kappaleita ei julkaistu millään Dingon albumilla, mutta ne on sittemmin julkaistu useammalla yhtyeen kokoelmalevyllä.

Single nousi Suomen virallisen singlelistan sijalle 5.

 Arvioita 
Soundin Waldemar Wallenius kirjoitti ”Juhannustanssien” olevan parempi kappale kuin hän oli odottanut. Ylipäätään Walleniuksen arvostelu kappaleesta oli myönteisempi kuin yhtyeen aiempien julkaisujen kohdalla. Samalla Wallenius kuitenkin toteaa, ettei Neumannin tapa laulaa miellytä häntä. Kokonaisuutta Wallenius pitää ”tavallista siedettävämpänä”.Huumonen 2022, s. 28

Rumban Markku Suihkonen piti ”Juhannustansseja” huonona kappaleena eikä hän uskonut sen voivan nostaa Dingon suosiota enää nousuun. Hänen mielestään kappaleessa oli hyvä ainoastaan sen intro, jonka jälkeen kappale muuttuu ”avuttomaksi kelaukseksi”. Singlen B-puolella ollutta ”Hullua Henriä” Suihkonen piti erinomaisena kappaleena.Huumonen 2022, s. 92

 Kappaleet 
  (säv. ja san. Neumann)
  (säv. Pete Nuotio, san. Neumann)

 Muut versiot 
The Wreckings Queens teki kappaleesta ”Juhannustanssit” oman version vuonna 2008 Dingo-tribuuttilevylle Melkein vieraissa – Nimemme on Dingo..

Porilaisyhtye Saijaa Saijaa teki oman versionsa kappaleesta ”Hullu Henri” vuoden 2017 Dingo-tribuuttilevylle Autiosaaren lautturi.

 Kokoonpano 
 Pertti Neumann ‎– laulu
 Jonttu Virta ‎– kitara
 Pepe Laaksonen ‎– bassokitara, laulu
 Pete Nuotio ‎– kosketinsoitin
 Juha Seittonen ‎– rummut

 Lähteet 




 Viitteet 

Luokka:Dingon kappaleet
Luokka:Vuoden 1986 kappaleet